open-index/open-wikipedia-markdown huggingface dataset:
המכון למחשבה ישראלית

**המכון למחשבה ישראלית** נוסד בשנת 2020 על ידי פרופ׳ אבנר בן-זקן והתעשיין בועז אמיתי. באמצעות מחקר המתמקד בסוגיות מבניות בחברה בישראל והפצתו לציבור הרחב, מבקש המכון לעצב שיח ציבורי הממוקד ביצירת חזון לישראל חדשה. המכון קורא להסיט את תשומת הלב הציבורית לעבר האיום הפנימי על קיומה של מדינת ישראל הנובע בעיקרו ממבנים שלטוניים רעועים וזמניים שאותם צריך להחליף במבנים מדינתיים קבועים ויציבים.

למכון שותפים עמיתי מחקר בכירים המקיימים מחקרים בינתחומיים. באפריל 2023 המכון פרסם "אמנה ישראלית" שמטרתה להשלים את מגילת העצמאות, שהיא הכרזת העצמאות ב"אמנה ישראלית". בבסיסה תוכנית להפיכת ישראל למדינה המבוססת על זהות ישראלית משותפת, הפרדת הדת מהמדינה, בחירות אזוריות, רובד שלטוני אזורי, כלכלה סולידרית ותרבות אזרחית ישראלית.

## פעילויות המכון למחשבה ישראלית
עמיתי המכון מפרסמים מדי שנה באופן דיגיטלי (הרצאות מצולמות, פאנלים, סרטונים ופודקאסטים) מחקרים בתחום עיסוקם.

המכון מקיים כנסים שונים בתחום עיסוקו. הכנס השנתי פתוח לציבור הרחב והמכון מציג בו את עמדותיו, שגובשו לאור המחקרים שבוצעו. בכנס מתקיימים פאנלים המוקדשים לנושאי הליבה של המכון, ביניהם חוקה לישראל, לאומיות אזרחית ישראלית, שיטת בחירות אזורית ושינויים מבניים בשלטון המקומי.

### כתב עת מחשבה
כתב עת דיגיטלי של המכון שמטרתו לחולל מחשבה ישראלית באמצעות פרסום של מסות רעיוניות העוסקות בבעיות המבניות של ישראל.

### פרסים

המכון מחלק מדי שנה פרסים בקטגוריות שונות. הקריטריון העיקרי לזכייה בפרס הוא עיסוק בישראליות, בעיות דת ומדינה ובעיות מבניות בישראל.
*פרס ספר העיון השנתי – הפרס על שם הלל קוק מוענק על עיסוק בנושאי דת ומדינה ובעיות מבניות בישראל. בשנת 2021 זכה בפרס העיתונאי יאיר אטינגר.
*פרס ספר הפרוזה השנתי – הפרס על שם ז'קלין כהנוב מוענק לספרות העוסקת בישראליות. בשנת 2021 זכה מואיז בן הראש על ספרו "האות החסרה: מדרש".
*פרס הסרט התיעודי השנתי – הפרס על שם אלי (אלחנן) קליר מוענק לסרט דוקומנטרי בשפה העברית. בשנת 2021 זכתה שקד גורן אליפלט על סרטה דוד שלי גיבור (2019).
*פרס הדוקטורט השנתי – הפרס על שם צבי כסה מוענק לעבודת דוקטורט העוסקת בתחומי הליבה של המכון. בשנת 2021 זכה ד"ר אורן קלמן.

### פודקאסט מחשבה תחילה
הפודקאסט, בהנחיית העיתונאית גל גבאי, מוקדש לעיסוק בבעיות הליבה של ישראל. בכל פרק מתארח אורח שדן בנושאים אקטואליים הנושקים לפעילות המכון.

## אנשי המכון
למכון שותפים חוקרי אקדמיה ממגוון תחומים ואנשי ציבור.

### עמיתי מחקר בכירים של המכון
*פרופ' אבנר בן-זקן – ראש המכון: מדע ישראלי והיסטוריה ישראלית.
*פרופ' אווה אילוז – רגשות חברתיים בישראל
*פרופ' חביבה פדיה – דת ומדינה
*פרופ' יוסף זעירא – כלכלה ישראלית
*מרדכי כהן – יחסי שלטון מקומי שלטון מרכזי
*פרופ' תמר הוסטובסקי ברנדס – משפט חוקתי במדינת ישראל

### הוועד המנהל של העמותה
*יו"ר בועז אמיתי
*ד"ר שירז קליר
*עמנואל שחף
*עו"ד יורם צברי
*אדר סקר
*פרופ' מיכה פופר

## קישורים חיצוניים
* 
* 
* 
* 
*
* מחשבה תחילה, פודקסט המכון למחשבה ישראלית בספוטיפיי
* מחשבה: כתב עת, באתר המכון למחשבה ישראלית

## הערות שוליים

קטגוריה:ישראל: ארגוני דמוקרטיה וטוהר מידות
קטגוריה:ישראל: ארגונים חברתיים
קטגוריה:חוקרי הדמוקרטיה
קטגוריה:מכוני מחקר חברתי בישראל
קטגוריה:ישראל: עמותות
קטגוריה:מכוני מחקר בישראל
יחסי אתיופיה–סומלילנד

**יחסי אתיופיה–סומלילנד** הם היחסים בין הרפובליקה של סומלילנד לבין הרפובליקה הדמוקרטית הפדרלית של אתיופיה. לשתי המדינות אין יחסים דיפלומטיים רשמיים, אבל לאתיופיה יש קונסוליה בהרגייסה ולסומלילנד יש נציגות באדיס אבבה.

## היסטוריה
### בעת העתיקה ובתקופה המודרנית המוקדמת
היחסים בין סומלילנד לאתיופיה מתוארכים לפחות לתקופת סולטנות אדאל והאימפריה האתיופית. מערכת היחסים בין המדינות הייתה לעיתים קרובות מתוחה, והמתיחות הגיעה לשיאה במאה ה-16 עם מלחמת אתיופיה–אדאל.

האימפריה האתיופית חתמה על מספר הסכמים עם ממשלת בריטניה בתקופת המנדט הבריטי על סומלילנד. המפורסם מבין האמנות הללו הוא ההסכם האנגלו-אתיופי משנת 1897, שנועד לתחום את הגבול בין אתיופיה לסומלילנד. ההסכם גם קבע את חופש הסחר והתנועה בין שני הצדדים.

### בתקופה המודרנית
לאחר הקמתה בשנת 1982, החליטה התנועה הלאומית הסומלית ליצור ברית עם משטר הדרג הקומוניסטי באתיופיה נגד כוחותיו של הרודן הסומלי סיאד בארה. היחסים בין הרפובליקה של סומלילנד לאתיופיה היו בדרך כלל חיוביים מאז הכריזה סומלילנד על עצמאותה ב-18 במאי 1991. מצב העניינים מסמן יציאה מהעוינות ההיסטורית בין סומליה לאתיופיה.

בשנת 1994, אתיופיה וסומלילנד הגיעו להסכמי ביטחון וסחר שסיפקו שותפות אסטרטגית מורחבת. בין החשובים מבין ההסכמים היה אמנה הקובעת יחסים דיפלומטיים לא רשמיים בין שתי המדינות. אתיופיה וסומלילנד חתמו גם על הסכם הסגרה.

ב-1 בינואר 2024 חתמו אתיופיה וסומאלילנד על מזכר הבנות המעניק לאתיופיה גישה לים האדום דרך נמל ברברה בתמורה להכרה אפשרית.

## ראו גם
* יחסי החוץ של סומלילנד
* יחסי אתיופיה–סומליה

## הערות שוליים

קטגוריה:ערכים ללא קטגוריות פיזיות - יחסי חוץ
הלוח האנטולי

[ממוזער|הלוח האנטולי. הלחיצה של [הלוח הערבי כנגד האירואסייתי ממזרח לו, בתוספת התנועה השמאלית של ההעתק המזרח אנטולי והתנועה הימנית של ההעתק הצפון אנטולי, יוצרים את תנועת לוח אנטוליה מערבה ביחס ללוחות הנ"ל, ואת התנגשותו עם הלוח האפריקאי מדרום ומדרום מערב.]]
**הלוח האנטולי** (באנגלית: **The Anatolian Plate**) הוא לוח טקטוני יבשתי המופרד מהלוח האירו-אסיאתי והלוח הערבי על ידי ההעתק הצפון-אנטולי וההעתק המזרח אנטולי בהתאמה. רוב טורקיה ממוקמת על הלוח האנטולי, אך גם הים האגאי יוון, קפריסין ו-כרתים. רוב רעידות האדמה הרבות וההרסניות שהתרחשו בטורקיה לאורך ההיסטוריה, התרחשו על גבולות הלוח הטקטוני הזה.

## הסביבה הטקטונית
הלוח האנטולי נע מערבה ביחס ללוח הערבי שממזרח ומדְרום-מזרח לו, וגם ביחס ללוח האירואסיתי שנמצא מצפונו וממזרחו. תנועה יחסית זו מערבה, נוצרת כתוצאה מהלחיצה ממזרח, של הלוח הערבי כנגד הלוח האירואסייתי, וכתוצאה מהעתק תנועה אופקית שמאלית של ההעתק המזרח אנטולי, ומהעתק תנועה ימנית של ההעתק הצפון אנטולי (ראו מפת התצלום). התנועה היחסית מערבה היא בקצב של כשלושה סנטינמר בשנה בממוצע רב שנתי. ברם קצב זה של תנועה יחסית מערבה מיוחס בעיקר לתנועת ההסטה הימנית בהעתק הצפון אנטולי, בעוד שלאורך ההעתק המזרח אנטולי קצב התנועה היחסית מערבה הוא רק 1.5 סנטימטר בשנה. הבדל זה בקצב התנועה לאורך שני ההעתקים, גורם לתנועה עם רוטציה בניגוד לכיוון השעון. בדרומו של הלוח ובדרום מערבו, מתנגש הלוח האנטולי עם קרום אוקיאני עתיק ששרד מתחת לקרקעית הים התיכון, ויוצר שם תהליך של הפחתה, אך גם עם הקרום היבשתי של הלוח האפריקאי לאורך הקשת ההלנית והקשת הקפריסאית.

## ראו גם
* רעידות האדמה בטורקיה ובסוריה (2023)

## קישורים חיצוניים

* רעידות האדמה בטורקיה ובסוריה מתוך "הידען", פברואר, 2023

## הערות שוליים

קטגוריה:טורקיה: גאולוגיה
קטגוריה:רעידות אדמה
קטגוריה:העתקים
בילי באראט

**בילי אייס באראט** (באנגלית: **Billy Ace Barratt** נולד ב-16 ביוני 2007) הוא שחקן אנגלי. בגיל 13, הוא האדם הצעיר ביותר שזכה בפרס אמי הבינלאומי. 

## ביוגרפיה
בילי אייס באראט נולד בבריקסטון, לונדון. אמו היא השחקנית והמנחה קרולין אולט, וחברה בלהקת הבנות "The 411"  וסבו הוא הזמר הוולשי שאקין סטיבנס . 

## קריירה
בארט החל לשחק בתפקידי טלוויזיה. בין היתר שיחק בתפקיד חוזר במיני סדרת הטלוויזיה נסיכה לבנה, מר סלפרידג' ורצח אופי. הוא עשה את הופעת הבכורה שלו בסרט *"To Dream"*, שיצא לאקרנים ב-2016. בשנת 2018 הוא קיבל תפקיד קטן בסרט מ-2018 *[[מרי פופינס חוזרת]]*, כשגילם ילד רחוב *.* בשנת 2019, הוא שיחק בתפקיד ראשי בסרט "Responsible Child", שמספר את הסיפור הבדיוני על ילד בן 12 שהואשם ברצח, ושואל האם ניתן להטיל על ילד אחריות למעשיו.    ב-23 בנובמבר 2020, באראט זכה בפרס אמי הבינלאומי לשחקן הטוב ביותר על תפקידו בסרט, והפך לאדם הצעיר ביותר שעשה זאת אי פעם. 

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקנים ילדים אנגלים
קטגוריה:שחקני קולנוע וטלוויזיה אנגלים
קטגוריה:אנגלים שנולדו ב-2007
קורס קצינים נבו

**קורס קצינים נבו** (קק"ץ נבו) הוא מסלול קצונה בצה"ל המכשיר קציני מטה מאוכלוסיות מוגבלות ביכולתן לביצוע המסלול הסטנדרטי בבה"ד 1 (מסלול נחשון). דרישות הסף למסלול זהות למסלול קצונה "נחשון".

אל הקורס מגיעים חיילים שהתנדבו לשירות בצה"ל (פרופיל 25, 30 או 45), חיילים עם מגבלות רפואיות ייחודיות או סעיפים מיוחדים בפרופיל הרפואי (כדוגמת אפילפסיה או סוכרת) אשר מגבילים את הצוערים בפעילות של עד 30 דקות מפינוי מיידי וחיילי תוכנית תתקדמו.

מטרתו המרכזית של הקורס היא ליצור הכשרה מתאימה לכלל הצוערים, ללא הבדל במגבלות הרפואיות השונות. למעשה, תוך התאמת התכנים המועברים בקורס למגבלות הרפואיות של כלל הצוערים, הקורס מתמקד בתכנים הלימודיים תוך דילוג על תכנים פיזיים, שלרוב מהווים סכנה לבריאות הצוערים. בשל כך, ייתכן שפעילות מסוימת תהיה במחזור אחד ובאחר לא (כדוגמת ניהול מטווח), אך לעיתים אותן פעילויות יכולות להיכלל בהכשרה באופן התנדבותי ואופציונלי, תוך יוזמה מהצוערים באותו מחזור, ובמתכונת של "מי שיכול – מוזמן".

אורך ההכשרה כ-8 שבועות והיא מתקיימת במתכונת של פעמיים בשנה במחזורי הקצונה של יוני ודצמבר. הכשרת "נבו" מתחילה מספר שבועות לאחר תחילתה של מגמת "נחשון" שתחתיו היא נמצאת (כך שהיא מסופחת לגדוד "ברוש" שבבה"ד 1 מטעמים לוגיסטיים), וכך שתי ההכשרות מסתיימות באותו יום, ומסתכמות באותו טקס סיום.

## מהלך ההכשרה
בפלוגת נבו מועברים התכנים על ידי סגל ייעודי ומצטיין ממסלול "נחשון" אשר התנדב לכך, ואותו סגל נבחר בצורה פרטנית. הקורס ממוקם בקריית ההדרכה שבנגב, ומסופח לאחד הבה"דים בקריית ההדרכה (כיום בה"ד 10). בשל מיקומה הייחודי, ההכשרה נמצאת במרחק מספק ממתחם בית חולים סורוקה שבבאר-שבע.

בהווייתה, ההכשרה דינמית, מתפתחת ומתעדכנת ממחזור למחזור. לרוב, השינויים בהכשרות מתבצעים בעקבות יוזמות שונות מצד הצוערים, כך שכל הכשרה בכל מחזור מתאימה באופן ייחודי לצוערים הנמצאים בה. ההכשרה פוטרת מהעברת התכנים הפיזיים הנדרשים לקצין מטה במגמת "נחשון", כגון ניהול מטווח, נשיאת נשק לאורך ההכשרה, שבוע שטח, בוחן כושר גופני (בוחן בר-אור) ועוד. יתרה מזאת, אין הצוערים נדרשים בפעילויות של תורנויות שונות כגון שמירה, הגנת יישובים, תורנויות מטבח ועוד.

כלל התכנים המועברים בהכשרת "נבו" זהים לתכנים המועברים בהכשרת "נחשון", ועל כן כלל החומרים, הבחנים והעבודות משותפים בין הקורסים.

## תנאי קבלה להכשרה
תהליך המיון להכשרת נבו זהה לזה של שאר ההכשרות (למעט הדרישות הפיזיות כגון בוחן בר-אור), כך שכל חיל מבצע את ההכשרה המתאימה לו. במסגרת כלל תהליכי המיון, נדרשים המועמדים להכשרה להפיק טופס 102. במסגרת הפקת הטופס, ייתכן שיעלה כי המועמד להכשרה נדרש בבחינת המקרה הרפואי שלו באופן פרטני על ידי ענף מיו"ר. כך, התיק הרפואי שלו מועבר לענף מיו"ר, וזה נדרש לאשר את השתתפותו בהכשרת "נבו", כתלות בתקנים המתאימים.

התקנים למועמדי הקורס נקבעים על ידי ועדה באגף כוח אדם ולא בכל אגף לעצמו כמו בקורס רגיל.

מאחר שהקורס מתבצע במתכונת מצומצמת ורק פעמיים בשנה, מספר ההקצאות אליו מועט, ועל כן חל קושי נוסף בקבלה אליו (בכל מחזור יש בין 40 ל-60 צוערים בלבד).

## קישורים חיצוניים
* 

## הערות שוליים

קטגוריה:קורסים בצה"ל
קרינה קנלקיס

**קָרינה קָנֶלָקיס** (באנגלית: **Karina Canellakis**; נולדה ב-23 באוגוסט 1981), היא מנצחת וכנרת אמריקאית.

## לימודים וקריירה
קנלקיס נולדה בעיר ניו יורק, למשפחה של מוזיקאים ממוצא יווני ורוסי, מרטין, שהיה מנצח ושריל, שהייתה פסנתרנית, שניהם בוגרי בית הספר ג'וליארד. בגיל צעיר החלה קנלקיס ללמוד נגינה בכינור, ואחיה הצעיר, ניקולס, למד נגינה בצ'לו. קנלקיס המשיכה את לימודי המוזיקה במכון קרטיס למוזיקה. בין מוריה שם הייתה אידה קאוואפיאן. היא סיימה את לימודיה בקרטיס בשנת 2004. ככנרת, ניגנה כמחליפה בתזמורת הסימפונית של שיקגו, וכמנצחת אורחת ניצחה על הפילהרמונית של ברגן.

מ-2005 עד 2007, קרינה הייתה כנרת בפילהרמונית של ברלין. בעת שהותה בברלין, עודד סיימון ראטל עודד את העניין הגובר שלה בניצוח. היא למדה ניצוח בבית הספר ג'וליארד בין השנים 2011 -2013, ובין מוריה שם היה אלן גילברט. היא גם למדה ניצוח עם פאביו לואיזי. ב-2013 זכתה במלגת הניצוח ע"ש טאקי קונקורדיה. מ-2014 עד 2016, הייתה עוזרת המנצח של התזמורת הסימפונית של דאלאס. בתחילת הקריירה שלה בתפקיד בדאלאס, באוקטובר 2014, היא התייצבה כמנצחת מחליפה של יאפ ואן זביידן בעת ביצוע הסימפוניה השביעית של שוסטקוביץ'. עבודתה במוזיקה עכשווית כללה הופעה וניצוח על האנסמבל הבינלאומי העכשווי, וניצוח על הבכורה של האופרה הקאמרית "המפסיד" של דייוויד לאנג בספטמבר 2016.

קנלקיס עשתה את הופעת הבכורה שלה בניצוח באירופה בשנת 2015 עם התזמורת הקאמרית של אירופה, כמחליפה עבור ניקולאוס הרנונקור. בשנת 2016, היא זכתה בפרס הניצוח ע"ש גאורג שולטי. קיינלאקיס עשתה את הופעת הבכורה שלה בניצוח בקונצרט של הפרומס בספטמבר 2017, זאת הייתה גם הופעת הבכורה שלה עם תזמורת רשות השידור הבריטית כמו כן, בספטמבר 2017, הופיעה קנלקיס לראשונה כמנצחת אורחת עם תזמורת רדיו ברלין.

במרץ 2018, קנלקיס ניצחה לראשונה על תזמורת הרדיו הפילהרמונית של הולנד, עם קונצרטים באוטרכט ובאמסטרדם. על בסיס סדרת קונצרטים זו, במאי 2018, הודיעה התזמורת על מינויה של קנלקיס למנצחת הראשית הבאה שלה, החל מעונת 2019–2020, עם חוזה ראשוני ל-4 שנים. המינוי הזה מציין את תפקידה התזמורתי הראשון של קנלקיס. היא המנצחת הראשונה שזכתה לתואר המנצחת הראשית של תזמורת הרדיו הפילהרמונית של הולנד, והמנצחת הראשונה שזכתה לתואר מנצחת ראשית של כל תזמורת הולנדית. בספטמבר 2021 הכריזה התזמורת על הארכת החוזה של קנלקיס כמנצחת הראשית שלה עד יולי 2027. עם התזמורת ביצעה הקלטות מסחריות עבור דויטשה גרמופון ועבור PENTATONE.

בדצמבר 2018 ניצחה קנלקיס על הקונצרט השנתי להענקת פרסי נובל עם התזמורת הפילהרמונית המלכותית של סטוקהולם, היא הייתה המנצחת הראשונה שעשתה זאת. באפריל 2019, תזמורת רדיו ברלין הודיעה על מינויה של קנלקיס למנצחת האורחת הראשית הבאה שלה, המנצחת הראשונה שהוגדרה לתפקיד, החל מעונת 2019–2020. ב-19 ביולי 2019, קיינלאקיס הפכה למנצחת הראשונה שניצחה על הלילה הראשון של הפרומס, ברויאל אלברט הול בלונדון. באפריל 2020, התזמורת הפילהרמונית של לונדון הודיעה על מינויה של קנלקיס למנצחת האורחת הראשית החדשה שלה, המנצחת הראשונה שנכנסה לתפקיד, החל מספטמבר 2020, לאחר הופעתה הראשונה כמנצחת אורחת עם התזמורת הפילהרמונית של לונדון באוקטובר 2018.

קנלקיס ומשפחתה מתגוררים בהולנד.

## פרסים ומועמדויות

## קישורים חיצוניים
* 

## הערות שוליים

קטגוריה:מנצחות
קטגוריה:מנצחות אמריקאיות
קטגוריה:כנריות אמריקאיות
קטגוריה:אמריקאיות שנולדו ב-1981
אדון שוקו

"**אדון שוקו**" הוא שיר של הזמר הישראלי אריק איינשטיין. השיר נכתב בידי הסופרת חיה שנהב, הולחן הופק ועובד בידי הזמר יוני רכטר, ויצא לאור בשנת 1989 כחלק מאלבום האולפן ה-27 של איינשטיין, "הייתי פעם ילד".

## רקע
"אדון שוקו" הוא שיר ילדים באורך של 3:31 דקות. השיר נכתב בידי הסופרת חיה שנהב, והולחן הופק ועובד בידי הזמר יוני רכטר. הוא הוקלט באולפן "Hamon", רמת גן שבישראל, ויצא לאור בשנת 1989 כחלק מאלבום האולפן ה-27 של איינשטיין, "הייתי פעם ילד".

השיר מתאר דמות בדיונית בשם אדון שוקו, שמבלה את זמנו בבילויים חסרי תכלית עם חבריו. יש המפרשים את השיר כביקורת מרומזת על יושבי בתי הקפה, שמבלים את זמנם ללא מטרה או מחויבות.

בשנת 2003 נכלל השיר באלבום האוסף "המיטב".

## וידאו קליפ
בשנת 1991 התארח איינשטיין בתוכנית "זהו זה!", שם צולם וידאו קליפ לשיר בביצועו של איינשטיין ובליווי חברי התוכנית.

## גרסאות כיסוי
בשנת 1990 נכלל ביצוע של עוזי חיטמן לשיר בקלטת "שירים קטנים". בנובמבר 2012 יצאה לאור גרסת כיסוי של ערוץ הופ! לשירו של איינשטיין אשר בוצע בידי "מקהלת שרונית".

## ספר

במרץ 2024 הוציאה חיה שנהב את ספרה לילדים "אדון שוקו", על ידי הוצאת הספרים "עם עובד". הספר מכיל את סיפורו של אדון שוקו ומעוטר באיורים שנוצרו על ידי שחר קובר.

בתחילה, משום שמילות השיר לא מתארות מיהם אותם "אדוני שוקו", צייר אותם קובר בתור דמויות כלבים אשר "הולבשו" בסגנון הלבוש שאפיין את אריק איינשטיין. לאחר שההוצאה פסלה את רעיון הכלבים, החליט קובר לאייר את "אדוני השוקו" בתור דמויות קשישים, כשלכל קשיש הוצמד כלב משלו.

## פארודיה
ב-9 במאי 2011 יצאה לאור פארודיה על השיר בשם "אדון סאטלה" על ידי חברת שרוטונים.

## קישורים חיצוניים
* 
* 
* מילות השיר "אדון שוקו", באתר שירונט
* 
* אדון שוקו באתר הספרייה הלאומית
* 

## הערות שוליים

קטגוריה:שירי אריק איינשטיין
קטגוריה:שירים בעברית
קטגוריה:שירים שהולחנו על ידי יוני רכטר
קטגוריה:שירי ילדים
FML

***FML*** הוא המיני-אלבום האחד עשר של להקת הבנים הדרום קוריאנית סבנטין, שיצא ב-24 באפריל 2023, על ידי פלדיס אנטרטיינמנט דרך . מתוך האלבום יצאו "F*ck My Life" ו- כסינגלים מובילים כפולים של המיני-אלבום.

לפני השחרור, *FML* הפך לאלבום השני המוזמן ביותר בהיסטוריה של קוריאה הדרומית, עם 4.64 מיליון הזמנות מראש. לפי פלדיס ומפיץ האלבום YG פלוס, המכירות המשולבות של כל הגרסאות של *FML* עלו על 6.2 מיליון עותקים ביולי 2023, מה שמסמן את הפעם הראשונה שבה אלבום של אמן קיי-פופ חצה את השישה מיליון רכישות. הוא זכה בפרס  בטקס פרסי MAMA לשנת 2023.

## רקע ושחרור
ב-10 במרץ 2023, פלדיס אנטרטיינמנט אישרה כי סבנטין יוציאו אלבום חדש באפריל, תשעה חודשים לאחר יציאת המיני-אלבום **. ב-31 במרץ, החברה הודיעה על שחרורו של המיני-אלבום *FML* ב-24 באפריל. ב-4 באפריל פורסם לוח הזמנים לקידום המכירות של המיני-אלבום. שלושה סטים של תמונות קונספט פורסמו בשבוע שלאחר מכן, כאשר התמונה הקבוצתית הרשמית של *FML* והקבוצה האחרונה של תמונות קונספט פורסמו ב-15 באפריל. שמו של הסינגל המוביל השני, "Super", הוכרז ב-18 באפריל. גרסת ה-"highlight medley" פורסמה ב-20 באפריל.

## הצלחה מסחרית
*FML* הוזמן מראש 4.64 מיליון פעמים, והפך לאלבום המוזמן ביותר בהיסטוריה של דרום קוריאה באותה תקופה, ושבר את השיא של BTS משנת 2020 עם האלבום *[[Map of the Soul: 7]]*. במאי 2023, האלבום עקף גם את  של סטריי קידס.

לפי האנטאו, *FML* מכר 3.99 מיליון עותקים ביומה הראשון בלבד, ושבר את שיאי המצעדים למספר המכירות הרבות ביותר ביום הראשון ובשבוע הראשון. הוא מכר 4,550,214 עותקים פיזיים ברחבי העולם בשבוע הראשון שלו והפך לאלבום הקיי-פופ הראשון שעבר 6 מיליון עותקים שנמכרו.

*FML* הופיע לראשונה במקום השני בבילבורד 200 בארצות הברית עם 135,000 יחידות שוות ערך לאלבומים, כאשר 132,000 מהנתון הזה היו מכירות טהורות. זוהי הכניסה השלישית של סבנטין לעשירייה הראשונה בארצות הברית.

לפי דו"ח המוזיקה העולמי של הפדרציה הבין-לאומית לתעשייה הפונוגרפית (IFPI) לשנת 2023, *FML* היה האלבום הנמכר ביותר בכל הפורמטים, והאלבום הנמכר ביותר בעולם, לאחר שמכר 6.4 מיליון עותקים.

## שבחים
האלבום זיכה את סבנטין בדיסאנג הראשון בפרסי MAMA כשקיבל את תואר  בטקס פרסי MAMA לשנת 2023. *FML* קיבל את פרס עשרת האמנים המובילים במיליונים בטקס  בדצמבר.

## רשימת השירים

## מיקומי שיא

## תארים

## ביאורים

## הערות שוליים

קטגוריה:מיני-אלבומים בקוריאנית
קטגוריה:אלבומי חברת הייב קורפוריישן
קטגוריה:אלבומי קיי-פופ
El Cóndor Pasa

"**El Cóndor Pasa**" (בעברית: "**הקונדור עובר**") הוא קטע מוזיקלי מזרזואלה  בעלת אותו השם  מאת המלחין הפרואני דניאל אלומיה רובאלס .

זהו השיר הפרואני המבוצע ביותר כיום (2023). מאז יציאתו יש המעריכים כי השיר זכה לכארבעת אלפים עיבודים, וכן 300 תרגומים.

בשנת 2004, יצאה הודעה רשמית כי פרו רואה את השיר כחלק מהמורשת הלאומית התרבותית שלה. וכי השיר נחשב ל"המנון שני" לאחר ההמנון הרשמי.

הפרסום העולמי של השיר יצא הודות לעיבוד באנגלית של הצמד סיימון וגרפונקל ושל פול סיימון: "**If I Could**", אשר יצא במסגרת אלבומם הנודע משנת 1970 גשר על מים סוערים.

## גרסת המקור בזרזואלה
בשנת 1913, הפזמונאי והמלחין הפרואני דניאל אלומיה רובאלס  הלחין את הזרזואלה  הקונדור עובר . המחזה המוזיקלי הוצג לראשונה בתיאטרון מאצי שבלימה. הזרזואלה נכתבה במחזה מוזיקלי בשתי מערכות. את הטקסט כתב חוליו דה לה פאז (שם העט של חוליו בואדואין).

העיבוד הראשון של הזרזואלה לפסנתר (כולל המלודיה הידועה) יצא לאור ב-3 במאי 1933 בידי תאגיד המוזיקה אדוארד ב. מארקס (The Edward B. Marks Music Corp) האמריקאי. וממוספר כ־9643 בספריית הקונגרס האמריקאי.

## העיבוד של סימון וגרפונקל
בשנת 1965 צמד המוזיקאים האמריקאיים סיימון וגרפונקל שמע לראשונה את המנגינה בידי הלהקה Los Incas  במהלך הופעה בתיאטרון של מזרח פריז (Théâtre de l'Est parisien) . סימון התיידד עם הלהקה, ולאחר מכן הופיע איתם ואף הפיק עבורם את האלבום האמריקאי הראשון שלהם. בנוסף, הוא ביקש רשות מהלהקה להשתמש בשיר ולהקליט אותו בעצמו. מנהל הלהקה ואחד מהחברים המייסדים חורחה מילכברג , שעיבד את השיר ואסף עבורו תמלוגים, השיב לסימון בטעות כי מדובר בשיר פרואני מסורתי.

## נתוני מכירות

## גרסאות אחרות
צמד הפרברים, באלבומם משנת 1972 "בשירי סיימון וגרפונקל" כללו את השיר בעיבוד לעברית בשם **לו ניתן (הנשר עבר)**.

את העיבוד כתב אדי שפירוביץ והמילים תורגמו בידי אבי קורן.

## קישורים חיצוניים

## הערות שוליים

קטגוריה:שירי 1913
קטגוריה:סינגלים מ-1970
קטגוריה:שירי סיימון וגרפונקל
קטגוריה:שירים בספרדית
קטגוריה:שירים על אמריקה הדרומית
קטגוריה:שירים על בעלי כנף
קטגוריה:שירי פולק רוק
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד הבין-לאומי של אוריקון
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:שירי כסף בממלכה המאוחדת
קטגוריה:סינגלים בהוצאת קולומביה רקורדס
קטגוריה:פרו: תרבות
סטיבן סייג'

**סטיבן פ. סייג**' (באנגלית: **Steven F. Sage**; נולד ב-1947, ניו יורק, ארצות הברית) הוא דיפלומט, סינולוג, היסטוריון וסופר אמריקאי המתמחה בהיסטוריה של סין ובתקופת השואה בבולגריה. סייג' כתב את הפרק העוסק בבולגריה בכרך ג' של אנציקלופדיה של המחנות והגטאות.

## קורות חייו
סטיבן סייג' נולד בניו-יורק. הוא רכש השכלה אקדמית בסינולוגיה באוניברסיטת פנסילבניה ודוקטורט באוניברסיטת הוואי. ב-1981 הצטרף לשירות החוץ האמריקאי ושירת כסגן הקונסול בבייג'ינג. בין 1984–1986 שירת בשגרירות ארצות הברית בסופיה שבבולגריה. במהלך שהותו בבולגריה עסק ברדיפת המיעוט הטורקי במסגרת תהליך "הבולגריזצייה" אותו הוביל מנהיג המדינה טודור ז'יבקוב, ופעולתו הובילה למחאה רשמית של ארצות הברית. במהלך שנות ה-90 של המאה ה-20 לימד סייג' היסטוריה באוניברסיטת המדינה מרכז טנסי במרפריסבורו.

## קריירה אקדמית
סייג' חקר את ההיסטוריה של סצ'ואן הקדומה, ואת המלחמות לאיחוד הקיסרות הסינית שהובילה שושלת צ'ין. ב-1992 פרסם את מחקרו בספר "סצ'ואן הקדומה ואיחוד סין" אשר זיכה אותו בהכרה אקדמית, ובתואר עמית מחקר בכיר של אוניברסיטת מסצ'וסטס אמהרסט. בהמשך חקר סייג' את תקופת מלחמת העולם השנייה ואירועי השואה תוך התמקדות באירועים בממלכת בולגריה. סייג' מבקר בכתביו את "תאוריית ההצלה" שהונחלה על ידי הממשל הבולגרי לאורך שנים, תוך הכחשתו רבת השנים של הממשל לגבי חלקה של בולגריה בגירוש יהודי תראקיה, מקדוניה והעיר פירוט למחנה ההשמדה טרבלינקה. סייג' כתב את הפרק העוסק בבולגריה בכרך השלישי של אנציקלופדיה של המחנות והגטאות. עוד חקר את פעילותו הנרחבת של ארגון טודט.

## קישורים חיצוניים
* סטיבן סייג', השואה בבולגריה: להציל את ההיסטוריה מן ה״הצלה״, באתר "בית מורשת יהדות בולגריה ביפו"
* סטיבן סייג', מחנות עבודה וגטאות בבולגריה, 22 במאי 2023, יד ושם, , באתר "בית מורשת יהדות בולגריה ביפו" 

## הערות שוליים

קטגוריה:בוגרי אוניברסיטת פנסילבניה
קטגוריה:חוקרי סין
קטגוריה:חוקרי השואה
קטגוריה:אמריקאים שנולדו ב-1947
קומפרופורציונציה

ממוזער|אנרגיה חופשית (מבוטאת במתח התא הפרופורציוני לאנרגיה החופשית) כפונקציה של דרגת החמצון בניקל. דרגת החמצון 2+ נמוכה מדרגות החמצון שמעליה ומתחתיה ולכן תועדף תגובת קומפרופורציונציה בה Ni<sup>+2</sup> יהיה תוצר
**קומפרופורציונציה** (**Comproportionation**) היא תגובת חמצון-חיזור בה שני המגיבים מכילים את אותו יסוד במצבי חמצון שונים והתוצר הוא היסוד בדרגת חמצון שבין שתי דרגות החמצון שבמגיבים. תגובת קומפרופורציונציה הפוכה לתגובת דיספרופורציונציה בה המגיבים באותה דרגת חמצון והתוצרים בדרגות חמצון שונות. תגובות קומפרופורציונציה מתרחשות כאשר ליסוד בדרגת חמצון מסוימת אנרגיה חופשית נמוכה מדרגת החמצון הגדולה יותר וגם מזו הנמוכה יותר.

### דוגמאות

תגובת עופרת במצבר Pb + PbO_2 + 2H_2SO_4 \rightarrow 2PbSO_4 + 2H_2O 

תגובה לייצור מנגן דו-חמצני 2K
MnO_4 + 3MnSO_4 +2H_2 O \rightarrow 5MnO_2 + K2 SO_4 + H_2 SO_4 

תגובת ברזל תלת גלורי עם ברזל לקבלת ברזל דן-כלורי

2FeCl_3 + Fe \rightarrow 3FeCl_2 

תגובת אנמוקס

NH_4 ^+ +NO_2 ^- \rightarrow N_2 + 2H_2 O

קטגוריה:תגובות כימיות
יום פקודה (ספר)

**יום פקודה: מלחמת יום הכיפורים – להביט לאמת בעיניים**, הוא ספר שראה אור בספטמבר 2023, במלאת 50 שנה למלחמת יום הכיפורים והוא אסופת מאמרים, סקירות וטורים אישיים המופיעים לראשונה בספר זה. הספר נכתב כמיזם של המרכז למלחמת יום הכיפורים - עמותה שהוקמה על ידי בוגרי המלחמה, ששמו לעצמם מטרה לחקור את קורותיה, להנציח את חלליה, לתת כבוד ללוחמיה ולהנחיל לדורות הבאים את סיפורה ולקחיה.

ד"ר גדעון אביטל-אפשטיין יזם את הרעיון וערך את הספר, בעידוד ועדת התיעוד והמחקר של העמותה של המרכז למלחמת יום הכיפורים, בראשות פרופסור אורי בר-יוסף, בהוצאת ידיעות ספרים.

## מבנה הספר
### ראשית הספר
הקדמה שנכתבה על ידי רמי סווט, יו"ר העמותה של המרכז למלחמת יום הכיפורים, שלחם בקרבות רמת הגולן במלחמה.

מבוא שנכתב על ידי ד"ר גדעון אביטל-אפשטיין, שהיה קצין המודיעין של גדוד הצנחנים 890 בחטיבה 35 ולחם בקרב החווה הסינית

אירועים מרכזיים בציר הזמן הקשורים למלחמה מ-1970 עד יוני 1974.

### לב הספר
לב הספר מחולק לשישה חלקים. בכל חלק 6–12 מאמרי דעה לצד טורים אישיים.

# חלק ראשון: מגעים מדיניים, פוליטיקה ישראלית וממשלה במלחמה
# חלק שני: דור המלחמה, זיכרון כואב ופוסט טראומה
# חלק שלישי: לפני הכול, אחרי הכול ונשק יום הדין
# חלק רביעי: מודיעין ואויב
# חלק חמישי: ה"בור", החזית, האוויר והים
# חלק שישי: צבא היבשה

### לאחר המאמרים
מפתח מושגים, קיצורים ראשי תיבות וכן הערות.

### כריכת הספר
הכריכה בחזית הספר בצבעי אות מלחמת יום הכפורים ובגב הספר פירוט על תוכנו של ספר זה.

## כותבים
הספר בנוי ממאמרים שנכתבו על ידי כותבים מתחומי המחקר האקדמי, סופרים, במאים, רופאים, מטפלים ומטופלים.

להלן רשימת המאמרים והכותבים בציון הקשר שלהם למלחמת יום הכיפורים והעשייה שלהם בכלל, כפי שמופיע בספר בראש כל פרק:

## קישורים חיצוניים
* 
* 
* אירוע השקת הספר יום פקודה, מלחמת יום הכיפורים - להביט לאמת בעיניים, 11 בספטמבר 2023
* גדעון אביטל-אפשטיין משוחח עם יורם מוקדי על הספר יום פקודה - רדיו 100, 1 בספטמבר 2023
* ,

**על הספר**:
* 

## הערות שוליים

קטגוריה:ספרי היסטוריה של עם ישראל
קטגוריה:מלחמת יום הכיפורים: ספרים
קטגוריה:צה"ל בתרבות ובאמנות
קטגוריה:ספרי עיון בעברית: מלחמות ישראל
קטגוריה:מלחמת לבנון הראשונה: ספרים
קטגוריה:ספרי ידיעות ספרים
גולה סנגם

**גולה סנגם** (בפרסית: **گل سنگم**, באנגלית: **Gole Sangam**; בתרגום לעברית: "פרח של אבן אני"), לעיתים נקרא **גול-י סנגם** (באנגלית: **Gol-e Sangam**) או רק **גולה סנג** (באנגלית: **Gole Sang**; בפרסית: گل سنگ), הוא שיר אייקוני בשפה הפרסית משנות ה-70, שהולחן על ידי המלחין והפסנתרן האיראני אנושיראואן רוחאני ומילים שנכתבו על ידי המשורר והתמלילן האיראני ביז'אן סמנדר. הלחן פופולרי באיראן, אפגניסטן וטג'יקיסטן, וזכה גם לתהילה בינלאומית. 

גולה סנג משמעותו פרח האבן שהוא בעצם צמח הרקפת שנפוץ לרוב בין הסלעים וגדל בתנאים לא פשוטים בנקבים שבתוך הסלע.

השיר מדבר על אדם מאוהב, אשר מתמודד עם דחייה מהאדם שהוא/היא אוהב.

## מילות השיר

## גרסאות לשיר
השיר זכה לעשרות פרשנויות והקלטות ומושר בשפות רבות. הביצוע הראשון של השיר בוצע על ידי אמל סאיין , הגרסאות המפורסמות ביותר נעשו לאחר מכן על ידי הזמרים הפרסיים חסן סתאר והיידה ושל הזמר האפגני אחמד זהיר. הביצוע של הזמרת הישראלית ריטה גרמה לפופולריות של השיר בישראל.

קטגוריה:שירי שנות ה-1970
קטגוריה:פרסית
קטגוריה:שירים על פרחים
נתן (כדורגלן)

**נתן ברנרדו דה סוזה** (בפורטוגזית: **Natan Bernardo de Souza**; נולד ב-6 בפברואר 2001 בסרה שבברזיל) הוא כדורגלן ברזילאי המשחק בעמדת הבלם בקבוצת ריאל בטיס מהלה ליגה.

## קריירת מועדונים
נתן גדל במחלקות הנוער של פונטה פרטה ופלמנגו. הוא ערך 17 הופעות ליגה במדי הקבוצה הבוגרת של פלמנגו במסגרת ליגת העל הברזילאית, בהן הבקיע שער אחד.

ב-15 במרץ 2021 הושאל נתן עד לתום עונת  לרד בול ברגנטינו מליגת העל הברזילאית. ב-22 בינואר 2022 חתם על חוזה קבוע לארבע שנים במועדון.

ב-7 באוגוסט 2023 חתם לחמש שנים בנאפולי מהסרייה א'.  

ב-15 באוגוסט 2024 הושאל לריאל בטיס מהלה ליגה לעונה אחת עם אופציית רכישה. ב-9 ביונ 2025 הפעילה בטיס את אופציית הרכישה שלה ונתן קיבל חוזה קבוע.
## קישורים חיצוניים

## הערות שוליים

קטגוריה:כדורגלנים ברזילאים
קטגוריה:בלמי כדורגל ברזילאים
קטגוריה:כדורגלני פלמנגו
קטגוריה:כדורגלני רד בול ברגנטינו
קטגוריה:כדורגלני נאפולי
קטגוריה:כדורגלני ריאל בטיס
קטגוריה:ספורטאים ברזילאים בספרד
קטגוריה:ספורטאים ברזילאים באיטליה
קטגוריה:ברזילאים שנולדו ב-2001
לורנס שנקלנד

**לורנס שנקלנד** (באנגלית: **Lawrence Shankland**; נולד ב-10 באוגוסט 1995 בגלאזגו שבסקוטלנד) הוא כדורגלן סקוטי המשחק בעמדת החלוץ בקבוצת הארט אוף מידלות'יאן מליגת העל הסקוטית ובנבחרת סקוטלנד.

## קריירת מועדונים
שנקלנד שיחק בקבוצות קווינס פארק, אברדין, דנפרמלין את'לטיק, סנט מירן, גרינוק מורטון, אייר יונייטד ודנדי יונייטד במסגרת ארבע הליגות הבכירות בסקוטלנד.

ב-11 באוגוסט 2021 חתם שנקלנד בבירסחוט מליגת העל הבלגית. ב-22 באוגוסט ערך את הופעת הבכורה שלו במועדון, בהפסד 3-2 לקלאב ברוז' במסגרת המחזור החמישי בליגה לעונת 2021/22. ב-24 באוקטובר הבקיע את שער הבכורה שלו בנבחרת, בהפסד 4-2 לאנדרלכט במסגרת המחזור ה-12 בליגה. בסך הכל ערך 26 הופעות ליגה במדי המועדון, בהן הבקיע חמישה שערים.

ב-20 ביולי 2022 חתם שנקלנד על חוזה לשלוש שנים בהארט אוף מידלות'יאן מליגת העל הסקוטית. בעונתו הראשונה במועדון ערך 37 הופעות ליגה והבקיע 24 שערים.

## קריירה בינלאומית
ב-10 באוקטובר 2019 ערך שנקלנד את הופעת הבכורה שלו בנבחרת סקוטלנד, בהפסד 4-0 לנבחרת רוסיה במסגרת מוקדמות יורו 2020. ב-13 באוקטובר 2019 הבקיע את שער הבכורה שלו בנבחרת, בניצחון 6-0 על נבחרת סן מרינו במסגרת מוקדמות יורו 2020.

נכלל בסגל נבחרת סקוטלנד לקראת טורניר יורו 2024, ובמסגרת משחקי ההכנה כבש מול נבחרת פינלנד.

## תארים
;אייר יונייטד
* הליגה השלישית בסקוטלנד : 2017/18 

;דנדי יונייטד
* הצ'מפיונשיפ הסקוטי : 2019/20

;אישיים
* שחקן החודש בליגת העל הסקוטית : נובמבר 2023, דצמבר 2023
* שחקן החודש בצ'מפיונשיפ הסקוטי : אוגוסט 2018, אוגוסט 2019
* שחקן החודש בליגה השלישית בסקוטלנד : נובמבר 2017, מרץ 2018

## קישורים חיצוניים

## הערות שוליים

קטגוריה:כדורגלנים סקוטים
קטגוריה:חלוצי כדורגל סקוטים
קטגוריה:כדורגלני אברדין
קטגוריה:כדורגלני דנפרמלין את'לטיק
קטגוריה:כדורגלני סנט מירן
קטגוריה:כדורגלני דנדי יונייטד
קטגוריה:כדורגלני בירסחוט
קטגוריה:כדורגלני הארטס
קטגוריה:כדורגלני נבחרת סקוטלנד
קטגוריה:כדורגלני יורו 2024
קטגוריה:סקוטים שנולדו ב-1995
המיטב (אלבום של אילנית)

"**המיטב**" הוא אלבום האוסף ה-14 של הזמרת הישראלית אילנית. את האלבום הוציאה בשנת 2008 לאור חברת התקליטים NMC. זהו אלבום האוסף הבודד הארוך ביותר של אילנית, והוא מונה 45 רצועות שפורסמו לאורך הקריירה המוזיקלית שלה.

## רשימת רצועות

## קישורים חיצוניים

## הערות שוליים

קטגוריה:אלבומי אוסף של אילנית
קטגוריה:אלבומי אוסף בעברית
קטגוריה:אלבומי חברת NMC יונייטד אנטרטיינמנט
דמבו סילה

**דמבו סילה** (בצרפתית: **Dembo Sylla**; נולד ב-10 בנובמבר 2002 בלאוואל שבצרפת) הוא כדורגלן גינאי-צרפתי המשחק בעמדת המגן הימני בקבוצת לוריאן מליגת העל הצרפתית ובנבחרת גינאה.

## קריירת מועדונים
סילה גדל במחלקת הנוער של לאוואל. בשנת 2019 החל לשחק בקבוצת המילואים של המועדון. בעונת  ערך 30 הופעות ליגה במדי הקבוצה הראשונה של המועדון במסגרת ליגת המשנה הצרפתית.

ב-17 ביולי 2023 חתם סילה על חוזה לחמש שנים בלוריאן מליגת העל הצרפתית.

## קריירה בינלאומית
ב-27 במרץ 2023 ערך סילה את הופעת הבכורה שלו בנבחרת גינאה, בניצחון 3-2 על נבחרת אתיופיה במסגרת מוקדמות גביע אפריקה לאומות 2023.

## קישורים חיצוניים

קטגוריה:כדורגלנים גינאים
קטגוריה:מגני כדורגל גינאים
קטגוריה:כדורגלנים צרפתים
קטגוריה:מגני כדורגל צרפתים
קטגוריה:כדורגלני לאוואל
קטגוריה:כדורגלני לוריאן
קטגוריה:כדורגלני נבחרת גינאה
קטגוריה:גינאים שנולדו ב-2002
קטגוריה:צרפתים שנולדו ב-2002
אבוסבק פייזולייב

**אבוסבק פייזולייב** (באוזבקית: **Аббосбек Файзуллаев**; נולד ב-3 באוקטובר 2003 באוזבקיסטן) הוא כדורגלן אוזבקי המשחק בעמדת קשר הכנף בקבוצת איסטנבול בשאקשהיר מליגת העל הטורקית ובנבחרת אוזבקיסטן.

## קריירת מועדונים
פייזולייב גדל במחלקת הנוער של פחטקור טשקנט. הוא ערך 33 הופעות ליגה במדי הקבוצה הבוגרת של המועדון במסגרת ליגת העל האוזבקית בין השנים 2021–2023, בהן הבקיע שבעה שערים.

ב-4 באוגוסט 2023 חתם פייזולייב על חוזה לשלוש שנים בצסק"א מוסקבה מליגת העל הרוסית.

ב-30 ביולי 2025 חתם באיסטנבול בשאקשהיר מליגת העל הטורקית.

## קריירה בינלאומית
ב-11 ביוני 2023 ערך פייזולייב את הופעת הבכורה שלו בנבחרת אוזבקיסטן, בניצחון 3-0 על נבחרת עומאן במסגרת גביע מרכז אסיה. ב-17 ביוני הבקיע את שער הבכורה שלו בנבחרת, בניצחון 5-1 על נבחרת טג'יקיסטן במסגרת אותו טורניר.

נכלל בסגל נבחרת אוזבקיסטן לטורניר גביע אסיה 2023.

נכלל בסגל הנבחרת האולימפית של אוזבקיסטן לטורניר הכדורגל באולימפיאדת פריז (2024).

## תארים
;פחטקור טשקנט
* אליפות אוזבקיסטן (2): 2021, 2022

;נבחרת אוזבקיסטן עד גיל 20
* גביע אסיה עד גיל 20 (1): 2023

## קישורים חיצוניים

## הערות שוליים

קטגוריה:כדורגלנים אוזבקים
קטגוריה:קשרי כדורגל אוזבקים
קטגוריה:כדורגלני פחטקור טשקנט
קטגוריה:כדורגלני צסק"א מוסקבה
קטגוריה:כדורגלני נבחרת אוזבקיסטן
קטגוריה:כדורגלני גביע אסיה 2023
קטגוריה:כדורגלנים אוזבקים באולימפיאדת פריז (2024)
קטגוריה:ספורטאים זרים ברוסיה
קטגוריה:כדורגלני איסטנבול בשאקשהיר
קטגוריה:אוזבקים שנולדו ב-2003
בונקה אינוסנט

**בונקה אינוסנט** (באנגלית: **Bonke Innocent**; נולד ב-20 בינואר 1996 בקדונה שבניגריה) הוא כדורגלן ניגרי המשחק בעמדת הקשר האחורי בקבוצת אדנאספור ובנבחרת ניגריה.

## קריירת מועדונים
אינוסנט החל את הקריירה המקצוענית שלו בקבוצת לילסטרום מליגת העל הנורווגית. הוא ערך 54 הופעות ליגה במדי המועדון.

ב-2 באוגוסט 2017 חתם אינוסנט במאלמה מליגת העל השוודית. הוא ערך 61 הופעות ליגה במדי המועדון, וזכה בשלוש אליפויות שוודיה.

ב-18 בינואר 2022 חתם אינוסנט בלוריאן מליגת העל הצרפתית.

## קריירה בינלאומית
ב-7 בספטמבר 2021 ערך אינוסנט את הופעת הבכורה שלו בנבחרת ניגריה, בניצחון 2-1 על נבחרת כף ורדה במסגרת מוקדמות מונדיאל 2022.

## תארים
;מאלמה
* אליפות שוודיה (3): 2017, 2020, 2021

## קישורים חיצוניים

## הערות שוליים

קטגוריה:כדורגלנים ניגרים
קטגוריה:קשרי כדורגל ניגרים
קטגוריה:כדורגלני לילסטרום
קטגוריה:כדורגלני מאלמה
קטגוריה:כדורגלני לוריאן
קטגוריה:כדורגלני נבחרת ניגריה
קטגוריה:כדורגלני אדנאספור
קטגוריה:ניגרים שנולדו ב-1996
אוסף להיטים

"**אוסף להיטים**" הוא אלבום האוסף ה-15 של הזמרת הישראלית אילנית. את האלבום הוציאה בשנת 2009 לאור חברת התקליטים NMC. זהו אלבום האוסף הבודד האחרון שיצא לאור על ידי אילנית, שכן שני אלבומי האוסף הבאים, שירים ליום חולין – 45 שנות זמר חלק א' ושירים ליום חולין – 45 שנות זמר חלק ב', הם חלק מטרילוגיית אוספים.

## רשימת רצועות

## הערות שוליים

קטגוריה:אלבומי אוסף של אילנית
קטגוריה:אלבומי אוסף בעברית
קטגוריה:אלבומי חברת NMC יונייטד אנטרטיינמנט
Birds Aren't Real

[ממוזער|שלט חוצות ב[ממפיס, טנסי, 2019]]
ממוזער|כרזה בהשראת התנועה בכנס "קונגרס התקשורת הכאוטית" ה-35 ב-2018
**ציפורים אינן אמיתיות** (באנגלית: **Birds Aren't Real**) היא תאוריית קשר סאטירית הגורסת שציפורים הן למעשה כטב"מים המופעלים על ידי ממשלת ארצות הברית כדי לרגל אחר אזרחים אמריקאים. 

## רקע
פיטר מקינדו יצר את תאוריית הקשר בינואר 2017. לאחר שראה מפגינים נגד דונלד טראמפ במצעד הנשים 2017 בממפיס, טנסי, כתב מקינדו "ציפורים אינן אמיתיות" על כרזה ואילתר את התאוריה בקרב מפגיני הנגד כ"בדיחה ספונטנית". סרטון של מקינדו בצעדה הפך לוויראלי, מה שהוליד את התנועה הסאטירית. ב-2017 הוא פרסם בפייסבוק: "יצרתי תנועה סאטירית לפני כמה חודשים, ונראה שאנשים באינסטגרם אוהבים אותה מאוד". מאוחר יותר הוא התנער מהפוסט, ואמר שהוא נכתב על ידי איש צוות שפוטר, ולא הודה עד 2021 שהוא לא באמת מאמין לקונספירציה.

התנועה טוענת כי כל הציפורים בארצות הברית הושמדו על ידי הממשל הפדרלי בין השנים 1959 ל-1971, והוחלפו בכפילים מזל"טים שמשמשים את הממשלה כדי לרגל אחר אזרחים; הפרטים המדויקים של התיאוריות הללו לא תמיד עקביים, בדומה לתיאוריות קשר אחרות. הם טוענים שהציפורים יושבות על קווי חשמל כדי להטעין את עצמן, שהן עושות צרכים על מכוניות בתור אמצעי מעקב, ושנשיא ארצות הברית ג'ון פיצג'רלד קנדי נרצח על ידי הממשלה בשל חוסר הרצון שלו להרוג את כל הציפורים.

## תומכים
חלק מהתומכים של התנועה הפגינו עם שלטים שציינו "ציפורים אינן אמיתיות" וסיסמאות קשורות. בשנת 2019 הוקם שלט חוצות בממפיס, טנסי, עם כיתוב זה. בשנת 2021 הפגינו מספר תומכים מול מטה של טוויטר בסן פרנסיסקו בדרישה שהחברה תשנה את סמליל הציפור שלה. לפי ערוץ הטלוויזיה MSNBC בתנועה מאות אלפי חברים.

## הופעות בתקשורת
מקינדו הופיע מספר פעמים בתקשורת והתראיין מספר פעמים לקידום התנועה. ב-2021 הוא הצהיר שהוא עובד במשרה מלאה כדובר התנועה ומרוויח כסף ממכירת מוצרים הקשורים אליה.

בראיון בשנת 2019 ל-WREG-TV, מקינדו אמר שהוא נעלב מהשאלה האם התנועה היא סאטירית, שכן שאלה כזו לא תישאל על הדעה ההפוכה (שציפורים הן אמיתיות). ב-6 בינואר 2022 הקיא מקינדו במהלך ראיון טלוויזיה בשידור חי ב-WGN9 וטען ש"תקשורת ה-Deep state" ניסתה להתנקש בחייו באמצעות קפה מורעל.

בינואר 2022 הופיע מקינדו בתיאור של התנועה למען המגזין Vice, ולמעשה העניק את הראיון הראשון שלו לתקשורת מחוץ לדמות מוביל התנועה. במאי 2022 התראיין מקינדו לתוכנית התחקירים 60 דקות. הוא התחיל את הראיון בתוך הדמות, אך מאוחר יצא ממנה ותיאר את המטרה מאחורי יצירת התנועה הסאטירית: "זה לוקח את המושג הזה של דיסאינפורמציה ובונה מרחב בטוח קטן שאפשר להתאחד בתוכו ולצחוק על זה, במקום לפחד מזה, ולקבל את הטירוף שבכל זה ולהיות קצת יותר נאמן לרגע, בזמן שהכל כל כך מטורף".

## קישורים חיצוניים

*
*
*

## הערות שוליים

קטגוריה:בעלי כנף בתרבות
קטגוריה:תאוריות קשר
קטגוריה:כלי טיס בלתי מאוישים
דינוזאור מילניאל

**דינוזאור מילניאל** הוא אלבום הראפ התשיעי של הראפר הישראלי סגול 59. האלבום יצא ב-4 באוגוסט 2023 בלייבל קמ"ע.

## הפקה ואורחים
האלבום כולל 12 רצועות שהופקו על ידי מגוון רחב של מפיקים: אורי שוחט, רונן סאבו, שירוטו, אדי סומירן, אברי ג'י, נתי גרינברג ושחר נוביק.

באלבום מתארחים לוקץ', ג'ני פנקין, מאור אשכנזי, רוישה, שרק, שגב, רויסון והראפרית סאפאא חתחות.

עוד משתתפים באלבום: הזמרת הילה זהרור (שירה בשיר "ווסט קוסט"), הגיטריסט מיכאל קליסקי (גיטרות בשיר "ווסט קוסט"), המוזיקאי זיו וולפסון (גיטרה ובס בשיר "אאוטסיידר") והראפר/מפיק צוקוש (קולות רקע בשיר "גיים אובר").

האלבום יצא לאור בפורמט דיגיטלי לכל שירותי הסטרימינג וכן על גבי תקליט ויניל.

את עטיפת האלבום צייר המאייר אבי כץ ועיצב אלעד אלחרר, שהיה אחראי גם לעיצוב האלבום פרקי אבות של סגול. זיו וולפסון ביצע את המאסטרינג לאלבום באולפני Wolfsound.

בביקורת על האלבום, שפורסמה בידיעות אחרונות בתאריך 7 בספטמבר 2023, כתב המבקר אמיר שוורץ: "אלבום חדש ויפה... השורות שלו קולעות וקולחות, הביט מחזיק היטב את העסק, והסימפולים האולד-סקוליים שלו נהדרים... "דינוזאור מילניאל" מתגלה כמסיבה שמחברת יפה בין הישן לחדש... יכול ללמד כל מילניאלי שיעור או שניים בחיבור בין מילה לבין ביט"

## סינגלים
הסינגל הראשון מתוך האלבום, "מה למדתי", שיצא ב-6 ביוני 2023 חיבר את סגול עם הראפרים רוישה ומאור אשכנזי, שניהם בוגרי קורס ראפ והיפ הופ בלימודי החוץ שמלמד סגול בבית הספר למוסיקה רימון. השיר נכנס למספר פלייליסטים רשמיים בשירותי הסטרימינג ספוטיפיי ואפל מיוזיק וצולם לו קליפ בבימויו של הבמאי עידו ברלד.

הסינגל השני "ווסט קוסט" בהפקת אדי סומירן (המפיק הוותיק שעבד בעבר גם עם סאבלימינל, כלא 6, נימי נימ, ואחרים) יצא בתאריך 11 ביולי 2023. השיר "עייפים / סאבו רמיקס" הוא גרסה חדשה לשיר "עייפים" של סגול וג'ני פנקין, שיצא במקור בשנת 2022. שיר הנושא של האלבום, "דינוזאור מילניאל", מבוסס על דגימה מתוך האלבום "רומה" של הזמר והיוצר עמיר לב, ששולבה בשיר באישורו של לב.

## רשימת רצועות

## קישורים חיצוניים

* 
* 
*דינוזאור מילניאל לשמיעה בשירות המוזיקה Apple Music

## הערות שוליים

קטגוריה:אלבומי סגול 59
קטגוריה:אלבומים בעברית
קטגוריה:אלבומים שהופקו על ידי אורי שוחט
לוגן מקריי

**לוגן מקריי** (באנגלית: **Logan Macrae**; נולד ב-8 באפריל 1988) הוא דוגמן, שחקן קולנוע וטלוויזיה אמריקאי.

## ביוגרפיה
מקריי נולד בבולדר קולורדו.

## קריירה
מקריי הוא דוגמן ומיוצג על ידי סוכנות פורד מודלס. הופעתו הראשונה על מסך הקולנוע הייתה בשנת 2019 בסרט שמירה. בשנת 2021 שיחק בסרט פה מלא אוויר  לצד אמנדה סייפריד ופין ויטרוק. בשנת 2022 הופיע בסרט שירת סרטני הנהר. באותה שנה הופיע מקריי בפרק בסדרה "Black Bird", ובסרט הקולנוע מסירות.

## פילמוגרפיה

## קישורים חיצוניים

## הערות שוליים

קטגוריה:אמריקאים ילידי קולורדו
קטגוריה:בולדר: אישים
קטגוריה:דוגמנים אמריקאים
קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1988
גלריה מאיה

טקסט=טליה ישראלי, אור שחור, 2019, ציור קיר, גלריה מאיה, תל אביב|ממוזער|טליה ישראלי, אור שחור, 2019, ציור קיר, גלריה מאיה, תל אביב
**גלריה מאיה** נוסדה ב-2018 במתחם קריית המלאכה בדרום תל אביב על-ידי האמנים מיכאל קובנר ואבנר לוינסון, יחד עם דן טראוב, לשעבר סמנכ"ל משאבים בבנק אוצר החייל.

הגלריה היא מלכ"ר, וקיבלה הכרה של משרד התרבות והספורט ועיריית תל אביב.

גלריה מאיה מסייעת לאמנים בתחילת דרכם ומעניקה מקום להצגת עבודותיהם והוצאת קטלוגים. נכון ל-2023 יצאו בהוצאת הגלריה 25 קטלוגים לאמנים. הגלריה מקדמת אמנים מהפריפריה, מציגה אמנים מדורות שונים ומקיימת אירועי תרבות. את הגלריה מפעיל צוות של מתנדבים ועובדים.

ב-2020 השיקה הגלריה קמפיין לגיוס מימון המונים להמשך פעילותה. כ-100 אמנים הציעו למכירה כ־400 עבודות, בהם יאיר גרבוז, ציבי גבע, גלעד כהנא, מיכל נאמן, זויה צ׳רקסקי, וכן אמנים צעירים ופחות מוכרים. 50% מההכנסות של מכירת היצירות הועברו לאמנים והיתר למימון קיום הגלריה.

## אמנים שהציגו בגלריה
בין האמנים שהציגו בגלריה מהקמתה עד 2023 נמנים יערה אורן, שי יחזקאלי, שני וייס, מרב סודאי, מריה סאלח מחאמיד, צבי מאירוביץ, רותם מנור, דנה אריאל, נועה טראוב, דניאל אוקסנברג, אריאל ברלצקי, שרה בנינגה, זוהדי קאדרי, שאדי טואפרה, טליה ישראלי, טל ירושלמי, אביטל כנעני ועוד.

## קישורים חיצוניים

*

## הערות שוליים

קטגוריה:תל אביב-יפו: גלריות לאמנות
קטגוריה:קריית המלאכה
וילמוש שומוג'י

**וילמוש שומוג'י** (במקור **שארף**, בהונגרית: **Somogyi Vilmos**; בודפשט, 10 בספטמבר 1904 – בודפשט, 3 באפריל 1985)  היה היסטוריון של המוזיקה, סופר בנושאי מוזיקה, עיתונאי יהודי-הונגרי, ראש משרד העיתונות ויחסי ציבור וכן דרמטורג של בית האופרה של בודפשט במשך 18 שנים. אשתו לואיזה האלמי (1916–2000) הייתה זמרת ואמנית תנועה.

## קורות חייו
וילמוש שארף נולד במשפחה יהודית כבנם של החייט אדולף שומוג'י (שארף) ושל פאני לוי. הוא החל את הקריירה שלו ב"אשטי קוריר" (Esti Kurír) בבודפשט שפירושו "שליח הערב", שם עבד ככתב, ולאחר מכן מ-1926 עד מרץ 1944 היה ראש משרד העיתונות ויחסי הציבור והדרמטורג של בית האופרה של בודפשט. הוא פרסם מאות מאמרים בעיתונים, ביקורות ודיווחים על תיאטרון ומוזיקה. לפני מלחמת העולם השנייה אולי המיר את דתו לאוונגליסטית (אין על כך מקור), אך הדבר לא היה עוזר לו במאומה והוא לא היה יכול לקבל פטור מהחוקים ה (אנטי)יהודים. הוא אכן נלקח למחנות שירות העבודה (עבודות כפייה לגברים יהודים עבור הצבא ההונגרי) במכרות הנחושת ליד הכפר בור (מחנה ריכוז) בסרביה, משם חזר ברגל לבודפשט. לאחר השחרור ב-1945, הוא עבד בתוכנית "העיתון המוזיקלי החדש" של הרדיו ההונגרי והיה בעל טור קבוע בכתב העת החשוב "מוזיקה" (Muzsika). חלק מספריו הופיעו במספר שפות לדוגמה: בסלובקית: VIEDENSKÝ LES ROZPRÁVA (יער וינה מספר) או ספר האופרטות בגרמנית: Operettenbuch. Geschichte der Operette.

## ספריו
* ספר האופרטות (עם ג'רג' שאנדור גאל, בודפשט, 1959)
* יער וינה מספר (עם ג'רג' שאנדור גאל, בודפשט, 1965)
* קלמן פטקי ( עם אימרה מולנאר, בודפשט, 1968)
* אנה באטי (עם אימרה מולנאר, בודפשט, 1969)

## הוקרה
* לוח זיכרון על שם אישטוואן פטרפי (1984)

## לקריאה נוספת
* וילמוש שומוג'י נפטר (20 באפריל 1985) כתב העת "קולנוע תיאטרון מוזיקה", שנתון 29, גיליון מספר 16
* Magyar életrajzi lexikon IV: 1978–1991 (A–Z). Főszerk. Kenyeres Ágnes. Budapest: Akadémiai. 1994. ISBN 963-05-6422-X (לקסיקון ביוגרפי הונגרי. עורכת ראשית אגנש קניירש)

## קישורים חיצוניים
* Mesél a bécsi erdő. A keringő és a Strauss-család regénye (יער וינה מספר - סיפור משפחת שטראוס והוואלס)
* Operettek könyve (סיפורי האופרטות בצורת רומן)
* וילמוש שומוג'י באתר Rate Your Music
* Báthy Anna (אנה באטי - סיפור חייה)
* ספר האופרטות באתר הספרייה הלאומית של ישראל

## הערות שוליים

קטגוריה:היסטוריוני מוזיקה יהודים הונגרים
קטגוריה:עיתונאים יהודים הונגרים
קטגוריה:אישים במחנות שרות העבודה (הונגריה)
קטגוריה:ניצולי השואה: הונגריה
קטגוריה:סופרים יהודים הונגרים
קטגוריה:עיתונאים הונגרים
קטגוריה:בודפשט: אישים
קטגוריה:יהדות בודפשט
קטגוריה:הונגרים שנולדו ב-1904
קטגוריה:הונגרים שנפטרו ב-1985
ז'אן-ז'אק הונורט

**ז'אן-ז'אק הונורט** (בצרפתית: **Jean-Jacques Honorat**; 1 באפריל 1931 – 26 ביולי 2023) היה פוליטיקאי מהאיטי שכיהן בתפקיד ראש ממשלת האיטי השלישי, לאחר ההפיכה ב-1991, בתקופה שבין 11 בנובמבר 1991 ועד 19 ביוני 1992. הוא היה מורה, פעיל זכויות האדם ופילנתרופ במשך למעלה מ-60 שנה. בנוסף, הוא גם פרסם כ־16 ספרים ומאמרים מתחומי התמחותו, כולל הספר בשם Le manifeste du dernier monde בשנת 1980.

## ביוגרפיה
הונורט נולד ב-1 באפריל 1931 בפורט-או-פרנס בירת האיטי. לאחר שסיים את לימודיו האקדמיים באגרונומיה ומשפטים, הוא הפך לפעיל זכויות אדם. במשך 40 שנה לפני שהתמנה לתפקיד ראש ממשלת האיטי הוא היה פעיל זכויות אדם. במקביל עבד כפרופסור למשפטים וזכויות אדם. הונורט, הפילנתרופ ההומניטרי, הואשם בקשרים עם הרודן, נשיא האיטי פרנסואה דובליה. הונורט הסביר את הקשרים האלה בכך שלמשפחתו ומשפחת דובליה היו קשרי משפחה קרובים. בראיון טלפוני שהתקיים בדצמבר 1991 עם כתבים מה-EIR מוושינגטון די.סי. בירת ארצות הברית, הונורט הסביר שהוא הפך לאקטיביסט חברתי לאחר שדובליה ביצע את ההפיכה ב-1961, זו הייתה גם הסיבה שהוא עזב את תפקידו כמנהל משרד התיירות בממשלת דובליה, הוא כיהן בתפקיד בין השנים 1958 ועד 1961. הקרע בין המשפחות הוביל לגלותו של הונורט לניו יורק לאחר שבנו של פרנסואה, ז'אן קלוד דובליה, גירש אותו שלא בצדק מהמדינה בשנת 1980. הונורט הפך לראש ממשלת האיטי ב-11 באוקטובר 1991. הנשיא נרט  והונורט התבטאו נגד האמברגו בראשות ארצות הברית כנגד האיטי. כמו ראשי ממשלה אחרים בהאיטי מאז 1988, כהונתו של הונורט הייתה קצרה והסתיימה לאחר התערבות של גורמי צבא מושחתים. הוא כיהן שמונה חודשים בתפקיד ראש הממשלה, בין התאריכים 11 בנובמבר 1991 – 19 ביוני 1992. במקביל באותה תקופה הוא גם כיהן כשר החוץ והפולחן מאוקטובר עד דצמבר 1991.

הונורט זכה לשבחים בזירה הדיפלומטית. בזכות התארים שלו באגרונומיה ומשפטים. ידענות השפות (צרפתית, ספרדית, קריאולית, מנדרינית, גרמנית ואנגלית), שירתה אותו היטב לאורך הקריירה שלו.

בשנת 1980 פרסם הונורט את הספר הראשון שלו שנקרא: Le manifeste du dernier monde.

הונורט נפטר ב-26 ביולי 2023 בפורט-או-פרינס, עיר הולדתו, בגיל 92. ב-3 באוגוסט 2023 הודיע ראש ממשלת האיטי אריאל אנרי שההלוויה הממלכתית של הונורט תתקיים ב-5 באוגוסט 2023 בכנסיית סנט פייר (Saint Pierre), הנמצאת בקומונת Pétion-Ville הצמודה לפורט-או-פרינס.

## פרסומים

* Enquête sur le développement, by Jean Jacques Honorat, First published in 1974.
* Le manifeste du dernier monde, by Jean Jacques Honorat, First published in 1980.
* Haïti: à la recherche d'un pays perdu, by Jean Jacques Honorat, First published in 2021.


## משפחה
הוריו של הונורט הם: אביו, ג'ורג' הונורט 1888–1976 היה שר הפנים בתקופתו של הנשיא אסטימה (21 אפריל 1900 – 20 ביולי 1953). אמו, אסתר בוברון (1891–1961). היה נשוי לניקול אוגוסטין ולהם שני ילדים.

## קישורים חיצוניים
* 
* Haiti Observer
* אודות ז'אן ז'אק הונורט
* הרצאה של הונורט, באוניברסיטת DUKE

## הערות שוליים

קטגוריה:ראשי ממשלת האיטי
קטגוריה:ילידי 1931
קטגוריה:האיטים שנפטרו ב-2023
מלחמת 90 הדקות (סרט)

**מלחמת 90 הדקות** הוא סרט מוקומנטרי ישראלי משנת 2015 בבימויו של אייל חלפון, עם משה איבגי ונורמן עיסא בתפקידים הראשיים.
התסריט של אייל חלפון, והוא מבוסס על הספר "מלחמת 90 הדקות" (שמבוסס באופן מסוים על מלחמת הכדורגל) של איתי מאירסון משנת 2008.

העלילה מתחילה לאחר שראש ממשלת ישראל ויושב ראש הרשות הפלסטינית מחליטים שיש לסיים את הסכסוך המתמשך במשחק כדורגל בין נבחרת ישראל לנבחרת פלסטין שתוצאתו תקבע אחת ולתמיד מי נשאר בישראל ומי חייב לעזוב.

נורמן עיסא זכה בפרס אופיר לשחקן המשנה הטוב ביותר, משה איבגי היה מועמד לפרס אופיר לשחקן הראשי הטוב ביותר ואריק להב לייבוביץ' היה מועמד לפרס אופיר לעריכה הטובה ביותר בטקס פרסי אופיר לשנת 2015. נורמן עיסא ומשה איבגי זכו יחד בפרס השחקן הטוב ביותר בפסטיבל הסרטים הבינלאומי חיפה ב-2016.

## תקציר העלילה
כתב הטלוויזיה פול וואלאס (מייקל גרינספן) מודיע בשידור כי ראש ממשלת ישראל ונשיא הרשות הפלסטינית החליטו כי לאחר שנים רבות של הסכסוך הישראלי-פלסטיני שגרם לאבידות רבות לשני הצדדים כי הסכסוך ייפתר במשחק כדורגל בין נבחרת ישראל ונבחרת הרשות הפלסטינית. מי שיפסיד, יעזוב את ארץ ישראל ויחזור לארצות מוצאו.

המשימה מוטלת על יו"ר ההתאחדות הישראלית לכדורגל (משה איבגי) ויו"ר ההתאחדות הפלסטינית לכדורגל זיאד ברגותי (נורמן עיסא). הם נפגשים בתיווך יו"ר איפ"א (כלומר פיפ"א) ודנים בבחירת שופט (הישראלי מתנגד לשופט משוודיה או נורווגיה שעוינות לישראל והפלסטיני מתנגד לשופט מבלגיה שבתו שהתה כמתנדבת בקיבוץ). למקום התחרות הם מסכימים על העיר לייריה בפורטוגל באצטדיון העירוני המנוהל על ידי מר גומאש (אלכסנדר בראטה). גומאש מציע את בן דודו קרליטו (פפה רפזוטה) כשופט במשחק.

למאמן הנבחרת הישראלית נבחר הגרמני יאן מולר (דטלב באק). היו"ר לוקח את הנבחרת ליד ושם ולאחר הביקור מודיע לו הגרמני שהוא עוזב כי לאחר מה שעשו הגרמנים ליהודים, הוא לא יכול לקחת על מצפונו אם יפסידו והיהודים ייאלצו לעזוב.

היו"ר לוקח את הנבחרת למצדה ומספר על גבורת היהודים במרד הגדול. השחקן הערבי בקבוצה זאיד זועמט (מג'ד ביטר) נכנע ללחץ הפלסטיני ומודיע על מעבר לקבוצה הפלסטינית. הוא "זוכה" להפגנות נסערות ורכבו היוקרתי נשרף. היו"ר הישראלי לוקח אותו לטיול ביער ופוצע אותו בקרסולו (בהסכמה) כדי שתהיה לו סיבה לא לשחק זמן מה.

היו"ר הפלסטיני רוצה לצרף את הכוכב אחמאד האני (ריאד סלימן) שמשחק בבונדסליגה אך היו"ר הישראלי מצליח לשכנע את איפ"א כי כל שחקן צריך לשהות שבועיים בארץ ובתקופה זו מטילים איסור מעבר של פלסטינים לישראל. הפלסטינים מתחכמים ומכניסים את האני דרך מנהרות לעזה.

בישראל מתקיימות הפגנות של נשים למנוע השתתפות הנבחרת בבעיה פוליטית. בראשן עומדת אורנה שמואלי (כרמית מסילתי קפלן) שבנה שון משחק בנבחרת.

הנבחרות מגיעות לליריה וגומאש לוקח את שני היו"ר לשתייה באחד הבאר ותוך השתייה הם מתיידדים. למחרת - האצטדיון מלא באנשים, הנבחרות נכנסות ואחריהן שני יושבי הראש ואז נגמר הסרט.

## צוות השחקנים

## קישורים חיצוניים

* 
* קדימון למלחמת 90 הדקות, באתר יוטיוב
* מלחמת 90 הדקות, בקרן הקולנוע הישראלי
* מלחמת 90 הדקות, בארכיון הסרטים הישראלי

קטגוריה:סרטי 2015
קטגוריה:סרטים בעברית
קטגוריה:סרטים ישראליים מבוססי ספרים
קטגוריה:סרטי איל חלפון
אל נבקש

"**סיבה לכל דבר**" (מוכר כ"**אל נבקש (יש דברים נסתרים)**" ו"**אל נבקש (דברים נסתרים)**") הוא שיר שהוקלט על ידי הזמר הישראלי זוהר ארגוב. השיר יצא לראשונה באלבום הדרך הברוכה בשנת 1987 שהיה גם אלבומו האחרון של הזמר. השיר הופיע גם בשנת 1994 כחלק מאלבום אוסף בעל אותו השם, על ידי חברת התקליטים האחים ראובני. את השיר כתבה תמי לוי ללחן של משה נגר.

השיר נחשב לאחד משירי החותם של ארגוב והוא הוקלט עשרות פעמים במרוצת השנים.

## רקע וכתיבה
השיר נכתב על ידי תמי לוי והולחן על ידי משה נגר בשנת 1987, עבור זוהר ארגוב לתקליט הדרך הברוכה, שהיה גם האחרון בעקבות התדרדרות מצבו הבריאותי. נגר הלחין לארגוב באותה העת גם את "מה לך ילדה". שירים אלו היו ללהיטים ופרסמו את ארגוב לראשונה.

שם השיר הוא "סיבה לכל דבר" וכך הופיע באלבום "הדרך הברוכה" אך נתפרסם בשמות שונים על פי שורת הפתיחה "אל נבקש הכל לדעת..." והתחלת הפזמון החוזר "יש דברים נסתרים". השיר הופיע גם באלבום האוסף "אל נבקש (דברים נסתרים)".

במקור ראשון סקרו את ארגוב ואת "אל נבקש" בפרט וכתבו: .

## גרסאות כיסוי
במרוצת השנים הוקלט השיר עשרות פעמים. בין הגרסאות הבולטות נמנות:
* גרסתו של הזמר מתי סרי שהקליט אותו בשנת 1992 כחלק מהאלבום, מתי סרי שר זהר ארגוב.
* גרסתה של הזמרת זהבה בן שהקליטה אותו בשנת 1998 כחלק מהאלבום, זהבה בן: בשירי נשמה שרה זוהר ארגוב.
* גרסתו של הזמר עמיר בניון שהקליט אותו בשנת 2016.
* גרסתה של הזמרת ספיר סבן שביצעה אותו בשנת 2017 כחלק מהתוכנית, "''The Voice'' ישראל".
* גרסתה של הזמרת מאיה פרחאן שביצעה אותו בשנת 2017 כחלק מהתוכנית, "אקס פקטור ישראל".
* גרסתו של הזמר אייל גולן שהקליט אותו בשנת 2018 כחלק מהאלבום, נכון לתמיד. נכון לאוגוסט 2025, לשיר יש למעלה מ-1.1 מיליון צפיות ביוטיוב.
* גרסתן של הזמרת שרית חדד ותזמורת ירושלים מזרח ומערב שביצעו אותו בשנת 2019 כחלק מהופעה של "שרית חדד שרה זוהר ארגוב".
* גרסתה של הזמרת גליקריה שהקליטה אותו בשנת 2019.
* גרסתו של הזמר שלומי שבת שביצע אותו בטקס הדלקת המשואות שאירע בשנת 2019.
* גרסתה של הזמרת ריטה שהקליטה אותו בשנת 2020 כחלק מהפרויקט, צו השעה: צו ראשון.
* גרסתה של הזמרת רות חתומה שביצעה אותו בדצמבר 2021 כחלק מהתוכנית, "אקס פקטור ישראל".
* גרסתו של הזמר שלומי סרנגה שהקליט אותו בשנת 2022.

## היסטוריית יציאות לאור

## קישורים חיצוניים

## הערות שוליים

קטגוריה:שירי זוהר ארגוב
קטגוריה:שירי ריטה
קטגוריה:שירים בעברית
קטגוריה:ריקודי עם בישראל: שירים
קטגוריה:שירי גליקריה